Hei ja tervetuloa maailmaani, joka on luonnollisesti yliluonnollinen.
Vieraani vietiin taivaaseen vähän samalla tavoin kuin Paavali.
Hän näki, miltä maailman hengellinen sodankäynti näyttää taivaasta käsin.
Jumala käski hänen opettaa teille tätä kolmannen taivaan auktoriteettia.
Se saa uskonne ihmeisiin suorastaan räjähtämään!
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Mike Thompson, minun on helppo kuvitella tilanteesi.
Sinulla ja baptistiperheelläsi ei ollut mitään käsitystä yliluonnollisesta.
Vanhempasi täyttyivät tietämättäsi Pyhällä Hengellä -
ja virittivät sinulle ansan. Tämä on minulle aivan uutta. Mitä tapahtui?
Vaimoni ja minä olimme juuri menneet naimisiin.
Vanhempani kutsuivat meidät luokseen päivälliselle perjantai-iltana.
He eivät kertoneet, että heillä kokoontui silloin rukouspiiri, -
joten se oli kyllä melkoinen ansa!
Alkuun meitä hermostutti, mutta aloimme lämmetä ihmisille.
He kysyivät, halusimmeko täyttyä Pyhällä Hengellä. Vaimoni halusi, -
ja seurasin hänen perässään. Saimme Pyhän Hengen kasteen -
ja ensimmäisen kokemuksemme hengellisestä todellisuudesta.
Olimme tulleet uskoon, mutta meillä ei ollut kokemusperäistä tietoa siitä, -
mitä Jumala teki meissä.
Sait tuona iltana myös jotain, mitä et olisi halunnut.
Sait vieraan, jota et olisi kaivannut.
Se on totta. Saimme Pyhän Hengen, ja se oli hyvä puoli, -
mutta huono puoli oli se, että illalla menimme nukkumaan, -
ja heräsin keskellä yötä jonkin pimeän ja pelottavan läsnäoloon huoneessa.
Näin demonisen hahmon sängyn jalkopäässä.
Ensin se pelotti minua.
Se hyökkäsi lihaani vastaan, enkä tiennyt, mistä oli kyse.
Tiesin kuitenkin, mitä tehdä.
Kuulostaa hassulta, mutta tein ristinmerkin ilmaan ja sanoin: -
"Jeesuksen nimessä, nuhtelen sinua!" Ja se lähti.
Tulin hyvin tietoiseksi siitä, että jos en olisi vastustanut sitä, -
pelon henki olisi tullut minuun -
ja estänyt minua matkallani yliluonnolliseen todellisuuteen.
Olen todella iloinen, -
ettei paholainen saanut sinua luopumaan aidosta kokemuksestasi, -
koska kun paholainen pakeni ristin tähden, -
yliluonnollinen todellisuus avautui Mikelle ja hänen vaimolleen.
Mitä sellaista tapahtui, mitä aiemmin ei ollut tapahtunut?
Aloimme yhtäkkiä saada vaikutelmia ja kuulla sisimmässämme asioita.
Aloimme käyttää Hengen lahjoja, tiedon ja viisauden sanoja.
Rukoilimme ihmisten puolesta, ja he paranivat.
Kohtasin enkelin, tai ainakin näin sellaisen.
Kävimme tuolloin seurakunnassa. Oma palvelutyömme oli vasta alussa.
Näin, että enkeli kulki pastorin perässä, -
seisoi hänen takanaan ja tuki häntä hengellisesti hänen saarnatessaan.
Sen näkeminen varmaan hämmensi sinua -
tai suorastaan "räjäytti tajuntasi", kuten sanotaan.
Tuollaistahan tapahtuu vain Raamatussa, ei tosielämässä.
Se tosiaan räjäytti tajuntamme siinä mielessä, -
että se muutti ymmärrystämme aivan kaikesta.
Se oli niin dynaamista ja voimallista, koska ymmärsimme, -
että olemme sekä henki että ruumis ja voimme toimia yhtä aikaa -
molemmissa maailmoissa. Jumala käytti meitä voimallisesti.
Minua kiehtoo valtavasti se, että Raamatun mukaan -
apostoli Paavali temmattiin kolmanteen taivaaseen.
Mikekin temmattiin kolmanteen taivaaseen.
Määrittele aluksi ensimmäinen, toinen ja kolmas taivas.
Oma ymmärrykseni asiasta on, että ensimmäinen taivas -
on fyysinen maailmankaikkeus. Maa-planeetta sisältyy siihen.
Toinen taivas taas on hengellinen todellisuus, -
joka ympäröi fyysistä maailmankaikkeutta -
ja on olemassa sen rinnalla. Se on paikka, jossa henget toimivat, -
niin demonit, enkelit, ihmisten henget kuin Pyhä Henkikin.
Kolmas taivas on Jumalan asuinpaikka, -
se, jota ajattelemme, kun kysymme: "Haluatko päästä taivaaseen?"
Raamatun mukaan Jumala on kaikkien taivaiden Luoja -
ja asuu "taivaiden taivaissa" eli kolmannessa taivaassa, -
josta apostoli Paavali puhuu 2. Korinttolaiskirjeen luvussa 12.
Olit rukouskokouksessa, kun yhtäkkiä...
Mitä tapahtui? Lähditkö pois ruumiistasi, vai miten se meni?
Aluksi en ollut varma siitä, mitä tapahtui.
Paavalikaan ei tiennyt, oliko ruumiissaan vai ei.
Olin rukouskokouksessa. Istuin matolla ja nojasin seinään.
Koin "nostavan voitelun". Tunsin sen aiemmista näyistä ja kohtaamisista.
Se nosti minut ylös, ja menin katon läpi.
Katsoin kaupungin öisiä valoja ylhäältä käsin.
Katseeni nousi ylöspäin, ja näin oransseja, himmeitä valoja.
Koska Jumalan läsnäolo puuttui, tiesin niiden olevan demoneja, -
joita vastaan rukoilimme rukoillessamme kaupungin puolesta.
Nousin niiden läpi ja huomasin olevani Jeesuksen valtaistuimen edessä.
Näyttikö se siltä kuin odotit sen näyttävän?
Ei. Se ei näyttänyt siltä.
Huomioni kiinnittyi ensin taivaan maisemiin ja ääniin.
Siellä oli sateenkaarenväristä, pyörteilevää massaa.
Värit olivat syvempiä kuin mikään, mitä maan päällä voi nähdä.
Siellä oli puheen ja musiikin ääniä, joihin en ollut tottunut.
Valtaistuin oli edessäni, ja enkelit seisoivat sen molemmin puolin.
Istuimen takana oli joitakin olentoja, joista en ihan saanut selvää.
Pohdin, olivatko ne eläviä olentoja, mutta sitä en tiedä.
Oliko kaikki hämärää vai näitkö sen yhtä selvästi kuin meidät kaksi tässä?
Kaikki oli yhtä selkeää kuin me tässä. Olin todella siellä.
Ensimmäinen asia, jonka huomasin taivaassa, oli se, -
että sieltä puuttui kaikki se, joka meitä vaivaa täällä maailmassa, -
kuten pelko, tuomio, epäonnistumisen tunne, kaikki kielteiset tunteet.
Ne olivat poissa, ja tunsin olevani Herran Jeesuksen Kristuksen -
rakastama, hyväksymä ja arvostama. Kysyin sydämessäni, -
tältäkö tuntuu olla uusi luomus Kristuksessa Jeesuksessa?
Tällaisiksiko Sinä meidät loit, Herra? Se oli ihmeellistä.
Sitten Herra käänsi minut ympäri -
ja laittoi minut katsomaan aukosta alas maailmaan.
Silloin tunsin olevani täynnä rohkeutta ja auktoriteettia.
Sitten Herra puhui minulle. Katsoessani alas maahan -
näin ihmiset, jotka rukoilivat rukouskokouksessa -
sekä nuo punakeltaiset demonit, joita vastaan he kamppailivat.
Niiden yläpuolella oli jokin vihreä, suurempi himmeä valo.
Herra sanoi: "Se on niiden komentaja. Aloita sodankäyntisi täältä käsin."
Itse asiassa Hän käytti sanaa, jota et ollut koskaan ennen kuullut.
Hän sanoi: "Haluan, että menet takaisin maan päälle -
ja opetat kolmannen taivaan auktoriteetista."
Miken piti siis opettaa jostakin, josta ei ollut ennen kuullutkaan.
Mistä edes sait ne tiedot?
Ladattiinko ne sinuun yliluonnollisesti, vai mitä tapahtui?
Se oli kaikkien noiden asioiden yhdistelmä.
Kun Herra sanoi: "Aloita sodankäyntisi täältä käsin", Hän puhui takaani, -
ja ääni tavallaan kaikui sisälläni. Toiset sanat virtasivat suustani.
Katsellessani tuota demonia kuulin itseni sitovan ja tuhoavan -
sen tehtävää ja murtavan sen komentoketjuja ynnä muuta.
Enkelit ampuivat sitä kohti ja tottelivat auktoriteetin käskyjä.
Kun kaikki oli ohi, Hän antoi minulle tuon tehtävän: -
"Opeta kansaani kolmannen taivaan auktoriteetista".
Minun piti opettaa taivaallisesta näkökulmasta.
Herra sanoi, ettei meidän pitäisi katsoa maasta ylöspäin -
kaikkia noita pelkoja, tunteita ja olosuhteita, -
vaan ylhäältä alaspäin, josta nuo kaikki puuttuvat, -
ja ymmärtää, millaisiksi Jeesus meidät loi.
Mitä oivalsit, kun katselit -
demonien komentajaa ja himmeänvärisiä demoneja -
ja ihmisten samanaikaisia rukouksia ylhäältä alaspäin?
Taisit saada siitä aivan ainutlaatuisen näkökulman rukoukseen.
Se lisäsi rohkeuttani aivan valtavasti, -
koska tuolla hetkellä sain aseita, joita minulla ei ollut ennen ollut.
Oivallukseni oli, että olemme ylhäällä taivaassa Kristuksen kanssa.
Puhuin aiemmin hengellisistä havainnoistani -
ja siitä, että olemme henkiä, kun pelastumme ja täytymme Hengellä.
Nyt opin jotain näkökulmasta.
Herrakin sanoi, että tässä on kyse näkökulmasta.
Meidän pitää antaa Pyhän Hengen tulla sisimpäämme.
Se voi olla kohtaaminen, jossa nousemme taivaaseen, -
tai sitä, että taivas on meissä, -
koska Jumalan valtakunta on meissä ja ympärillämme.
Olemme taivaan jatko-osia. Henki voi auttaa meitä näkemään sen.
Olemme kuitenkin olosuhteiden yläpuolella ja määräämme niitä.
Voimme nähdä tilanteen taivaan näkökulmasta.
On pakko kysyä, oliko tämä vain jotain erityistä, -
joka tapahtui sinulle ja Paavalille, vai onko se kaikkia varten?
Ei Hän olisi käskenyt opettaa kolmannen taivaan auktoriteetista, -
ellei se olisi kaikkia varten. Ihmiset voivat saada sen nyt.
Se rikastuttaa heidän elämäänsä -
ja antaa heille kyvyn kuulla Jumalan ääntä hengellisessä todellisuudessa -
ja toimia taivaan näkökulmasta.
Olen ymmärtävinäni, että opetuksesi näkökulmasta on yhtä tärkeää -
kuin se, että joku todella temmataan kolmanteen taivaaseen.
Jotkut temmataan sinne, kun he kuulevat tätä opetusta, -
mutta kaikkien näkökulma hengellisestä sodankäynnistä, -
rukouksesta ja kaikesta muusta, -
mikä liittyy saatavillamme olevaan voimaan, muuttuu täysin.
Se, miten paljon voimaa hengellisissä rukouksissa on, -
taisi lyödä sinut ällikällä.
Todellakin. Jo se, että sain olla kaikkien niiden asioiden -
ja Jumalan kaiken voiman keskellä, lisäsi uskoani todella paljon.
Ennen sitä olin mies, jolla oli auktoriteettia Sanan tähden.
Yhtäkkiä siitä tuli luonnollista. Olen käynyt siellä ja kokenut sen.
Minulle on itsestään selvää, että demonien on paettava.
Epäilykset hälvenivät. Sitä kutsutaan uskoksi. Usko on epäilyn puutetta.
Haluaisitko sinä kokea sen? Mainosten jälkeen Mike opettaa, -
miten voit saada kolmannen taivaan auktoriteetin -
ja toteuttaa ihmeitä, rohkeutta ja voittoa elämässäsi.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Mike, cd-levyt, joita myymme, ovat upouusia.
Olet opettanut tästä jo vuosia.
Mitä palautetta saat ihmisiltä, jotka ovat kuulleet tätä opetusta?
Olen saanut paljon todistuksia ihmisiltä kaikkialta maailmasta.
Kerron niistä pari. Kerran saarnasin eräässä kokouksessa.
Eräs nainen temmattiin taivaaseen, kun hän kuunteli opetustani.
Hän näki menettämänsä lapsen, joka kuoli nuorena.
Hän oli ollut vuosia surun musertama, ja Jumala alkoi parantaa häntä siellä.
Eräs toinen nainen oli kokouksessani, kun opetin.
Parin viikon päästä hän soitti minulle ja kertoi, -
että Jumala oli toiminut hänen elämässään uudella tavalla siitä asti.
Kun hän rukoili ihmisten puolesta ja laski kätensä heidän päälleen, -
hänet nostettiin heidän yläpuolelleen, -
ja hän näki heidät ikään kuin ylhäältä käsin.
Hengen lahjat toimivat nyt hänen elämässään sujuvammin.
Hän pystyi parantamaan ja ihmisiä paljon tehokkaammin.
Jumalan voima kulki hänen palvelu- työnsä kautta, ja hän näki näkyjä.
Se on meitä kaikkia varten. - Kerro katsojillemme, -
jotka eivät malta odottaa, että saavat opetuksesi cd:llä, -
joitakin ensivinkkejä kolmannen taivaan näkökulman kokemiseen.
Ensinnäkin jokainen pystyy siihen. Se on todella tärkeää.
Ihmisten ei tarvitse olla kuin minä tai päästä taivaaseen näkemään sitä.
Kuten sanoin, taivas on meissä.
Ensimmäinen lähtökohta on, että meistä pitää tulla Sanan tekijöitä.
Ala toimia auktoriteetin kautta uskoen, että Jeesus antaa sen meille.
Ala sitten toimia Sanan mukaan ja anna Pyhän Hengen virrata.
Ihmeitä, merkkejä ja suuria asioita tapahtuu, jos vain toimit ja rukoilet.
Toiseksi rohkaisisin heitä kehittämään tätä itsessään.
He kuulevat nyt minun puhuvan tästä.
Opetuksessani on jotain voitelua, johon he voivat tarttua, -
mutta sisimmässään he voivat nähdä itsensä nousevan tilanteen yläpuolelle.
Siitä tietoisuudesta käsin he voivat sitten katsoa alaspäin.
Juuri niin, voitte olla ongelmienne yläpuolella ja kyetä ymmärtämään, -
että uskon kautta teidät on asetettu taivaallisiin paikkoihin.
Teidän täytyy ymmärtää, millainen voima ja auktoriteetti teillä on!
Se on täysin uudenlainen näkökulma. - Niin on.
Havainnot ja näkökulma. Näistä kahdesta olen puhunut.
Meidän tulee havaita, että olemme hengellisiä olentoja.
Näkökulma on sitä, että meidät on hengellisessä todellisuudessa -
asetettu korkeammalle jokaista hallitusta, valtaa, voimaa ja nimeä -
Jeesuksessa Kristuksessa. Se on taivaallinen näkökulma.
Kun nämä kaksi on tehty, kolmas asia on, -
että kun he kehittävät ymmärrystään ja kasvavat siinä, -
heidän tulee antaa Pyhän Hengen temmata heidät pois.
Anna Hänen viedä sinut hengelliseen todellisuuteen, puhua sinulle -
ja antaa sinulle taivaan tietoisuus. Jotkut teistä menevät taivaaseen, -
mutta monet vain saavat tämän ymmärryksen.
Ala sen jälkeen rukoilla ja toimia tuosta asemasta käsin -
hengellisessä todellisuudessa. Se on voitelun virtausta.
Mike, minulla on ollut monia vieraita, -
jotka näkevät Jumalan kirkkauden kuin näkyvänä savuna.
Monet ovat nyt kertoneet siitä, ja sinäkin olet nähnyt sitä jo kauan, -
mutta sinä opetat ja olet nähnyt jotain, -
mistä en ole ikinä kuullut opetettavan. Kutsut sitä sateenkaarikirkkaudeksi.
Mitä se on?
Vuosikymmenten ajan olin nähnyt palvelutyössäni juuri sen, -
minkä äsken kuvasit, shekina- kirkkauden pilven kokouksissani.
Se on suunnatonta kirkkautta, mutta kun menin taivaaseen -
vuonna 2010, näin sateenkaaren, joka oli Jumalan kirkkaus.
Hesekielin luvussa 1 ja Ilmestyskirjan luvussa 4 puhutaan taivaankaaresta -
Jumalan valtaistuimen yllä. Se on Jumalan kirkkaus.
Se kiinnitti huomioni. Sitten aloin nähdä näkyjä, -
joissa Herra vei minut toiseen paikkaan ja alkoi näyttää minulle, -
että tuo kirkkaus tulee maan päälle suuressa, mahtavassa herätyksessä.
Jotkut kutsuvat sitä lopun ajan herätykseksi.
Tiedän vain, että Jumala on liikkeellä ja saamme nähdä, -
että ihmisiä pelastuu enemmän kuin koskaan.
Olen nähnyt näyssä, että nuo sateenkaaren värit virtaavat.
Olen myös nähnyt niiden tulevan kokoukseen tai huoneeseen.
Näyissä ne voimaannuttavat ihmisiä. Sateenkaarikirkkauden tullessa -
evankelistat juoksevat kaupunkeihin ja pelloille julistamaan Jeesusta.
Ihmiset, jotka kuulevat heitä, hengittävät vain sisään, -
ja kirkkaus menee heidän keuhkoihinsa, -
ja he pelastuvat, täyttyvät Pyhällä Hengellä ja paranevat.
Uskon, että nämä joukkouskoontulot ja Jumalan voima -
liittyvät siihen, minkä tehtävän palvelutyöni sai tuolloin, -
opettaa taivaan auktoriteettia, koska se liittyy Jumalan valtaistuimeen.
Kuten sinä ja monet ohjelmassani vierailleet profeetat opettavat, -
olemme siirtymässä uuteen aikakauteen Jumalassa, -
ja väliverho taivaan ja maan välillä muuttuu ohuemmaksi.
Jos otat tämän opetuksen vastaan, siitä on sinulle apua -
tässä uudessa Jumalan Hengen liikkeessä.
Siitä tulee erilainen kuin mistään, mitä olet nähnyt.
Mike, rukoile katsojien puolesta. En sano, mitä sinun pitää rukoilla.
Antaudu Pyhälle Hengelle ja rukoile kolmannesta taivaasta käsin.
Pyydän jokaista katsojaa vain pysähtymään hetkeksi.
Tunnetko Jumalan voitelun? Se ei ole vain tässä huoneessa, -
vaan se virtaa TV:n kautta asuntoosi ja kehoosi juuri nyt.
Voit tuntea, että Pyhä Henki hengittää ympärilläsi juuri nyt.
Pyydän, että vain antaudut Pyhän Hengen vietäväksi.
Hän näyttää sinulle havaintoja ja näkökulmia.
Pyydän, että Pyhän Hengen nimessä sydämessäsi tapahtuu nyt muutos.
Ajattelutavassasi tapahtuu muutos, ja alat nähdä asiat uudella tavalla, -
kun Pyhä Henki tulee ja nostaa sinut uusiin ulottuvuuksiin.
Jeesuksen Kristuksen nimessä, tulkoon tämä osaksesi -
Jumalan voimasta. Teen sen vielä kerran.
Lähetä tämä heidän elämäänsä, Herra Jumala.
Ota se vastaan, ja olet matkalla Pyhän Hengen kanssa -
kohti yliluonnollisia asioita.
Tämä on jokaista varten. Olet yliluonnollinen luomus, -
kolmannen taivaan luomus, joka toimii taivaan auktoriteetin voimalla.
Usko se, ota se vastaan ja tee se.
Anna Pyhän Hengen kantaa sinut noihin paikkoihin -
osana elämäsi tehtävää ja vaellustasi Herran kanssa.
Jeesuksen nimessä, aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Oletko valmis elämään joka päivä kuin voittoisa soturi?
Olen Emma Stark ja kutsun sinut mukaan ensi viikon ohjelmaan.
Aion kertoa ilmoituksen, -
joka vapauttaa elämääsi räjähtävää, yliluonnollista voimaa.
Kamppaileeko läheisesi sairauden kanssa ilman toivoa paranemisesta?
Vieraani ovat olleet täsmälleen samassa tilanteessa, -
kunnes Jumala paransi heidät dramaattisesti.
He haluavat opettaa sinullekin sen, minkä Jumala opetti heille, -
jotta sinäkin voisit parantua. Ruudulla näkyvästä osoitteesta -
voit nähdä kaikki paranemista koskevat ohjelman jaksot.
Katso ne jo tänään ilmaiseksi. Älä jätä ihmetapaamistasi väliin.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki